Diari Oficial de la Generalitat Valenciana


Sumari del DOGV 1996, del 01-04-1993 (1993/827552)

ORDRE de 22 de febrer de 1993, de la Conselleria de Cultura, Educació i Ciència, per la qual convoca concurs públic de projectes d'actuació preferent en centres d'Educació Primària, finançats amb fons públics, per al curs 1993-94.
--------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/22/(1)/dof/vci/html**

### Dades del document

Número de DOGV
:   1996

Data del DOGV
:   01-04-1993

Secció del DOGV
:   DISPOSICIONS GENERALS

Número del document
:   1993/827552


Data del document
:   22-02-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 22 de febrer de 1993, de la Conselleria de Cultura, Educació i Ciència, per la qual convoca concurs públic de projectes d'actuació preferent en centres d'Educació Primària, finançats amb fons públics, per al curs 1993-94.  
El Reial Decret 1174/1983, de 27 d'abril, va establir el marc general en què cal desplegar els programes d'Educació Compensatòria.  
La firma dels successius convenis que, des d'aquell moment, s'han subscrit entre la Conselleria de Cultura, Educació i Ciència i el Ministeri d'Educació i Ciència, han marcat el desenrotllament de l?educació compensatòria a la Comunitat Valenciana.  
D'acord amb l'article 63.1 de la Logse, amb la finalitat de fer efectiu el principi d'igualtat en l?exercici del dret a l?educació, els poders públics desenvoluparan les accions de caràcter compensatori en relació amb les persones, grups i àmbits territorials que es troben en situacions desfavorables i proveiran els recursos econòmics a aquest efecte.  
En aquest context, l'atenció educativa preferent i diferenciada prestada a col·lectius desfavorits per raons de tipus geogràfic, sòcio-econòmic o cultural, obtinguda per mitjà de la implantació i el desplegament dels projectes d'actuació educativa preferent, aconsella seguir la línia empresa. Així, d'acord amb el que assenyala l'article 65.3 de la Logse, es contribuirà a continuar millorant la qualitat de l?ensenyament dels centres d'Educació Primària situats en zones rurals desfavorides, en zones urbanes marginals o susceptibles de millorar aspectes relacionats amb la integració de minories ètniques.  
Per tot això i continuant amb les convocatòries de projectes d'actuació educativa preferent en centres d'Educació Primària que s'han vingut realitzant en els últims cursos,  
ORDENE  
Primer  
Convocar concurs públic de projectes d'actuació educativa preferent en centres d'Educació Primària, finançats amb fons públics, per al curs 1993-94, en l?àmbit de la Comunitat Valenciana.  
Segon  
Aprovar les bases per les quals es regirà aquesta convocatòria i que en constitueixen l'annex I.  
Tercer  
Els recursos necessaris per al desplegament dels projectes aprovats seran sufragats a càrrec dels capítols I i II i de les línies pressupostàries del capítol IV, número 4.10, per un import global màxim de 64.872.634 pessetes de la secció, servei i programa 16.78.964.83, dels pressupostos de la Generalitat Valenciana, destinats al finançament de projectes d'actuació educativa preferent.  
DISPOSICIONS FINALS  
Primera  
Delegue en la Directora General de Centres Docents la facultat d'aprovar els projectes i concedir-ne aquestes ajudes, i l'autoritze perquè dicte les resolucions necessàries per al desplegament i l?execució d'aquesta ordre.  
Segona  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 22 de febrer de 1993.  
El Conseller de Cultura, Educació i Ciència,  
ANDREU LOPEZ I BLASCO  
ANNEX I  
BASES  
Primera. Objecte dels projectes  
1. Els projectes d'actuació educativa preferent estaran dirigits a incorporar o continuar actuacions educatives compensadores que discriminen positivament sectors desfavorits per circumstàncies de tipus geogràfic, sòcio-econòmic o cultural i n'augmenten els nivells d'escolarització.  
2. Per la seua naturalesa, els projectes d'actuació educativa preferent han de presentar les característiques pròpies d'un projecte d'innovació educativa adaptat a les peculiaritats de la comunitat escolar on s'ha d'aplicar. Amb aquest efecte, l?elaboració i el desenvolupament s'hauran de produir d'acord amb la circular conjunta sobre projectes de compensació educativa, de 10 de maig de 1992 de la Direcció General de Centres i Promoció Educativa i de la Direcció General d'Ordenació i Innovació Educativa.  
Segona. Modalitat de projectes  
1. Els projectes d'actuació educativa preferent, segons l?àmbit i l?especificitat d'actuacions, podran ser de dos tipus:  
A) Projectes educatius de singularitat rural.  
Tindran aquest caràcter aquells en l?execució i el desplegament dels quals es preste una atenció educativa diferenciada per raó de ruralisme.  
B) Projectes educatius de singularitat urbana.  
Seran considerats així aquells que aporten mesures singulars que milloren l'atenció educativa a sectors desfavorits per raons de marginació social, econòmica o cultural.  
2. Independentment del que s'ha assenyalat en l'apartat anterior, i aplicant-hi criteris de compatibilitat, els projectes d'actuació educativa preferent podran ser de dues modalitats:  
a) Projectes elaborats per un centre que, per les seues característiques singulars, repercutesquen en l?àmbit del mateix centre.  
b) Projectes elaborats per un conjunt de centres, amb incidència comuna en l?àmbit del barri, zona o comarca.  
Tercera. Durada  
Tindran una durada d'un curs. D'acord amb els resultats i les disponibilitats pressupostàries podran ser prorrogats anualment per resolució de la Direcció General de Centres Docents.  
Quarta. Participants  
1. Podran participar en aquest concurs de projectes, siga quina siga la modalitat, els centres d'Educació Primària finançats amb fons públics.  
2. Aquells centres interessats en la pròrroga d'un PAEP (projecte d'actuació educativa preferent) aprovat, el desplegament del qual es realitze durant el curs 1992-93, hauran de participar en aquesta convocatòria i se sotmetran a allò que determinen aquestes bases.  
Cinquena. Sol·licituds i documentació  
1. Projectes nous.  
a) Les sol·licituds corresponents a projectes amb incidència en l?àmbit del mateix centre, les haurà de subscriure el director, s'ajustaran al model que figura com a annex II i s'hi adjuntaran els documents següents:  
- original i dues còpies del projecte;  
- còpia de l'acta de la reunió celebrada pel claustre de professors en què s'acorda assumir la implantació i el desplegament del projecte, i  
- còpia de l'acta de la reunió celebrada pel consell escolar del centre en què s'acorda l'aprovació del projecte.  
b) Aquelles sol·licituds que corresponguen a projectes elaborats conjuntament per diversos centres, les hauran de subscriure tots els directors, s'ajustaran al model que figura com a annex III i s'hi adjuntaran els mateixos documents assenyalats en l'apartat anterior, referits a cadascun dels centres implicats.  
2. Pròrroga de PAEP  
Les sol·licituds corresponents a pròrrogues de PAEP aprovats, el desplegament dels quals s'estarà portant a terme, segons el cas, s'ajustaran als models que figuren com a annexos IV o V, i s'hi adjuntaran els documents següents:  
- original i dues còpies de la memòria a què fa referència la base setena,  
- còpia de l'acta de la reunió celebrada pel claustre de professors en què s'acorde assumir les modificacions incloses en la memòria, i  
- còpia de l'acta de la reunió celebrada pel consell escolar del centre en què s'acorda aprovar les modificacions incloses en la memòria.  
Sisena. Presentació i termini  
1. Les sol·licituds, juntament amb els projectes i la resta de documents assenyalats en la base anterior, s?adreçaran a la Direcció General de Centres Docents, i podran presentar-se al registre de les direccions territorials de Cultura i Educació, als centres d'informació de l?Oficina d?Informació, Iniciatives i Reclamacions de la Generalitat Valenciana, o per qualsevol dels mitjans establerts en la llei que regula el procediment administratiu.  
2. El termini de presentació finalitzarà quan haurà transcorregut un mes a partir de la data de publicació d'aquesta convocatòria en el Diari Oficial de la Generalitat Valenciana.  
Setena. Requisits  
1. Projectes nous.  
A. Els projectes d'actuació educativa preferent hauran de reflectir clarament:  
a) Característiques sòcio-econòmiques i culturals de l?àmbit territorial d?incidència.  
b) Problemes educatius que motiven l?elaboració del projecte.  
c) Objectius que s'han d'aconseguir.  
d) Aspectes organitzatius, curriculars i metodològics que s'han de modificar.  
e) Durada prevista.  
f) Procediment d'avaluació que s'aplicarà.  
B. Com a annex a aquests s'hi adjuntarà:  
a) Situació administrativa del professorat de la plantilla del centre.  
b) Proposta raonada dels mitjans econòmics extraordinaris, necessaris per a la implantació i el desplegament del projecte.  
c) Proposta del centre nucli, en el cas de projectes conjunts de singularitat rural.  
2. Pròrroga de PAEP  
Els centres que estan duent a terme un projecte d'actuació educativa preferent, aprovat per resolució de la Direcció General de Centres Docents, i que en sol·liciten la pròrroga, hauran d'adjuntar una memòria sobre l'aplicació del projecte i les possibles propostes de modificació. Aquesta memòria amb una extensió màxima de 10 folis, haurà d'incloure:  
a) Nivell d'aconseguiment dels objectius plantejats en el projecte.  
b) Propostes raonades de modificacions que afecten cada un dels apartats del projecte original.  
Vuitena. Recursos  
1. En el cas de projectes nous aprovats, els recursos econòmics destinats a la implantació i el desplegament d'aquests consistiran en assignacions específiques en concepte de sobredotació per despeses extraordinàries de funcionament.  
2. En els casos de projectes prorrogats, la Direcció General de Centres Docents, d'acord amb l'avaluació d'aquests i les disponibilitats pressupostàries existents, podrà modificar els recursos destinats als centres.  
3. L'aprovació del projecte implicarà l'aplicació de criteris de preferència en la distribució de recursos, per part de la Conselleria de Cultura, Educació i Ciència.  
Novena. Control i justificació de recursos  
1. Atès el caràcter de sobredotació per despeses extraordinàries de funcionament dels recursos, en els documents de control de l'activitat econòmica del centre, hauran d'especificar-s'hi clarament els ingressos i les despeses que es produesquen per raó de PAEP.  
2. En els projectes conjunts de singularitat rural, els recursos extraordinaris per PAEP s'adjudicaran al centre nucli, el qual procurarà que la distribució d'aquests es produesca d'acord amb el projecte, i en serà responsable del control i la justificació.  
3. Quan es tracte d'entitats concertadores-centres privats concertats, per tal de poder percebre els recursos concedits a causa de PAEP, haurà de justificar-se documentalment davant la Direcció General de Centres Docents:  
a) Les despeses que específicament corresponguen per desenvolupament del projecte. Pel que fa a aquest assumpte i, excepcionalment, per tal de poder transferir les quantitats concedides, sense justificació prèvia, en aplicació de l?article 47.11.F del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública, els beneficiaris hauran d'acomplir allò que tot seguit s'especifica:  
a.1 Presentar a les tresoreries dels serveis territorials de la Conselleria d'Economia i Hisenda de qualsevol província, dins dels 15 dies naturals següents a la publicació de la resolució definitiva en el Diari Oficial de. la Generalitat Valenciana, un aval bancari per l?import de la subvenció aprovada més un 10% d'aquesta, que servirà per a garantir la subvenció i altres despeses i interessos de demora, en el supòsit que el beneficiari haja incomplert la normativa que regula la subvenció.  
a.2 Presentar en la Direcció General de Centres Docents, pel tal que en quede constatació i s'hi arxive, una còpia acreditativa d'haver efectuat el dipòsit de l'aval en el servei territorial de la Conselleria d'Economia i Hisenda.  
a.3 Especificar com a única beneficiària, en l'aval esmentat, la Direcció General de Centres Docents de la Conselleria de Cultura, Educació i Ciència, de la Generalitat Valenciana, la qual serà competent per a ordenar-ne l?execució o bé l'anul·lació i devolució a l?interessat, d'acord amb el grau de compliment dels requisits establerts per la normativa vigent. Per tal que siga factible l'anul·lació i la devolució de l'aval, serà condició prèvia que cada beneficiari haja justificat i aportat la documentació prevista en aquesta ordre a la Direcció General de Centres Docents.  
a.4 En relació amb l'apartat anterior s'estableix com a període de justificació fins el dia 30 de setembre de 1994.  
Tota la documentació esmentada en els apartats anteriors serà aportada en documents originals o fotocòpies compulsades.  
Deu. Comissió seleccionadora  
1. La proposta d'aprovació de nous projectes, i la de procedència de pròrroga dels ja implantats, serà realitzada per una comissió composta per:  
President:  
- el Cap del Servei de Centres Públics, de la Direcció General de Centres Docents o persona en qui delegue.  
Vocals:  
- el Cap de la Secció de Promoció Educativa de la Direcció General d'Ordenació i Innovació Educativa,  
- un/a representant de la Direcció General de Centres Docents, designat/da per la directora general,  
- tres inspectors d'educació, en representació de cadascuna de les direccions territorials de Cultura i Educació, designats pels respectius directors territorials,  
- un/a assessor/a de compensació de les desigualtats dels centres de professors i un altre/a de primària-escola rural, designats ambdós pel director general d'Ordenació i Innovació Educativa,  
- un/a director/a de centre declarat d'Acció Educativa Singular i un/a director/a de centre en què s'estiga desenvolupant un Projecte d'Actuació Educativa Preferent, designats, ambdós, per la Directora General de Centres Docents.  
Secretari:  
- un/a funcionari/ària de la Direcció General d'Ordenació i Innovació Educativa, designat per la directora general, amb veu però sense vot.  
2.A les reunions de la comissió podran assistir, amb veu però sense vot, representants dels sindicats que formen part de la Mesa Sindical Sectorial d'Educació.  
Onze. Criteris de selecció  
1. Dels projectes presentats, seran motiu d'atenció preferent aquells que segons el parer de la comissió, oferesquen alternatives educatives viables i presenten les característiques següents:  
A. Projectes educatius de singularitat rural.  
Centres incomplets situats en zones rurals despoblades, amb aïllament geogràfic i dificultats de coordinació amb altres centres de la zona.  
B. Projectes educatius de singularitat urbana.  
Centres situats en zones urbanes marginals, els projectes dels quals donen prioritat a l'atenció d'aspectes relacionats amb:  
- el tractament específic de l'absentisme i la deserció escolar;  
- la integració escolar i social, i  
- el respecte cultural a les minories ètniques.  
2. Igualment, la comissió seleccionadora, considerarà d'atenció preferent els projectes en què concórrega alguna de les circumstàncies següents:  
a) Pròrroga de projectes d'actuació educativa preferent que hagen estat avaluats positivament.  
b) Projectes elaborats conjuntament per diversos centres que donen resposta a problemàtiques comunes de la mateixa zona, barri o comarca rural.  
Dotze. Resolució  
1. Resolució provisional. Coneguda la proposta de la comissió a què es refereix la base deu, la Directora General de Centres Docents resoldrà provisionalment, per delegació del conseller, abans del 15 de juny de 1993. Aquesta resolució provisional es farà pública als taulers d'anuncis de les direccions territorials de Cultural Educació i al de la Conselleria de Cultura, Educació i Ciència.  
Si, amb els recursos concedits, el claustre de professors i el consell escolar del centre consideren realitzable el projecte aprovat, haurà de manifestar-se'n expressament l'acceptació durant els dies compresos entre el 16 i el 30 (ambdós inclusivament) del mes de juny esmentat, mitjançant escrit adreçat a la Directora General de Centres Docents.  
2. Resolució definitiva. Si es considera necessari que, per tal d'adequar-se als recursos concedits per resolució provisional, el projecte inicial ha d'experimentar variacions significatives, durant els dies compresos entre el 16 i el 30 (ambdós inclosos) del mes de juny, haurà de presentar-se una proposta de modificacions aprovades pel claustre de professors i el consell escolar, mitjançant escrit adreçat a la Directora General de Centres Docents, qui, considerant la resolució provisional, la proposta de modificació i les circumstàncies de cada cas, per delegació del conseller, en dictarà resolució definitiva que serà publicada en el Diari Oficial de la Generalitat Valenciana.  
3. Si no es presenten els documents a què fan referència els apartats anteriors, es considerarà que renuncien a la implantació, el desenrotllament o la continuació del projecte.  
Tretze. Obligacions dels centres  
1. Amb l'acceptació de la realització d'un projecte aprovat, els centres es comprometen a:  
a) Reflectir en la programació general anual i en la memòria la incidència del projecte en les activitats del centre.  
b) Comunicar a la Conselleria de Cultura, Educació i Ciència la dotació de subvencions o ajudes atorgades per altres administracions o ens públics o privats per a la mateixa finalitat.  
2. Per tal que hi haja pròrroga d'un PAEP aprovat, els centres tenen l?obligació de:  
a) Participar en els concursos que, sobre aquests projectes, convoque la Conselleria de Cultura, Educació i Ciència.  
b) Presentar la memòria a què fa referència la base setena.  
Catorze. Anul·lació de projecte o disminució de recursos  
1. L'incompliment de qualsevol de les condicions que es recullen en el projecte aprovat per resolució definitiva, podrà ser causa d'anul·lació de l'aprovació o de disminució dels recursos concedits.  
2. Pel que fa a la modificació de la resolució de concessió i de reintegrament de les quantitats percebudes, en el cas de centres privats concertats s'atindran a allò que disposen els apartats 8 i 9 de l'article 47 del Decret Legislatiu de 26 de juny de 1990 (DOGV de 17 de juliol), pel qual s'aprova el text refós de la Llei d'Hisenda Pública de la Generalitat Valenciana.  
ANNEX II  
Model del sol·licitud de PAEP amb incidència en l?àmbit del centre  
..., com a director/a del centre ..., d ..., província d ..., amb codi número ...  
Expose:  
a) Que, una vegada convocat el concurs públic de projectes d'actuació educativa preferent per Ordre de la Conselleria de Cultura, Educació i Ciència, de 22 de febrer de 1993, hi concórrec en representació de la institució escolar que dirigesc.  
b) Que, amb aquesta finalitat, adjunte la documentació següent:  
- original i dues copies d'un projecte de singularitat rural ( ), singularitat urbana ( ),  
- còpia de l'acta de la reunió celebrada pel claustre de professors en què s'acorda assumir la implantació i el desenrotllament d'aquest,  
- còpia de l'acta de la reunió que va celebrar el consell escolar del centre en la qual se n'acorda l'aprovació, per tot això,  
Sol·licite:  
L'aprovació d'aquest projecte i accepte les condicions que determinen les bases de la convocatòria.  
..., ... d ... de 1993  
DIRECCIO GENERAL DE CENTRES DOCENTS. VALENCIA  
ANNEX III  
Model de sol·licitud de PAEP elaborat per un conjunt de centres  
..., com a director/a del centre ..., d ..., amb codi núm. ...  
..., com a director/a del centre ..., d ..., amb codi núm. ...  
..., com a director/a del centre ..., d ..., amb codi núm. ...  
..., com a director/a del centre ..., d ..., amb codi núm. ...  
Exposem:  
a) Que, una vegada convocat el concurs públic de projectes d'actuació educativa preferent per Ordre de la Conselleria de Cultura, Educació i Ciència, de 22 de febrer de 1993, hi concursem en representació de les respectives institucions escolars.  
b) Que, amb aquesta finalitat, adjuntem la documentació següent:  
- original i dues còpies d'un projecte de singularitat rural ( ), singularitat urbana ( ),  
- còpies de les actes de les reunions celebrades per cadascun dels claustres de professors, en què s'acorda assumir la implantació i el desplegament d'aquest,  
- còpies de les actes de les reunions celebrades per cadascun dels consells escolars de centre, en què se n'acorda l?aprovació, per tot això,  
Sol·licitem:  
L?aprovació d'aquesta projecte i acceptem les condicions que determinen les bases de la convocatòria.  
..., ... d ... de 1993  
DIRECCIO GENERAL DE CENTRES DOCENTS. VALENCIA  
ANNEX IV  
Model de sol·licitud de pròrroga de PAEP amb incidència en l?àmbit del centre  
..., com a director/a del centre ..., d ... amb codi núm. ...  
Expose:  
a) Que, una vegada convocat el concurs públic de projectes d'actuació educativa preferent per Ordre de la Conselleria de Cultura, Educació i Ciència, de 22 de febrer de 1993, hi concórrec en representació de la institució escolar que dirigesc.  
b) Que, amb aquesta finalitat, adjunte la documentació següent:  
- original i dues còpies de la memòria a què fa referència la base setena de la convocatòria,  
- còpia de l'acta de la reunió que va realitzar el claustre de professors, en la qual es va acordar assumir les modificacions incloses en la memòria,  
- còpia de l'acta de la reunió que va celebrar el consell escolar de centre, en el qual va acordar aprovar les modificacions incloses en la memòria, per tot això,  
Sol·licite:  
L'aprovació de la pròrroga d'aquest projecte i accepte les condiciones que determinen les bases de la convocatòria.  
..., ... d ... de 1993  
DIRECCIO GENERAL DE CENTRES DOCENTS. VALENCIA  
ANNEX V  
Model de sol·licitud de pròrroga de PAEP elaborat per un conjunt de centres  
..., com a director/a del centre ..., d ..., amb codi núm. ...  
..., com a director/a del centre ..., d ..., amb codi núm. ...  
..., com a director/a del centre ..., d ..., amb codi núm. ...  
..., com a director/a del centre ..., d ..., amb codi núm. ...  
Exposem:  
a) Que, una vegada convocat el concurs públic de projectes d'actuació educativa preferent per Ordre de la Conselleria de Cultura, Educació i Ciència, de 22 de febrer de 1993, hi concursem en representació de les respectives institucions escolars.  
b) Que, amb aquesta finalitat, adjuntem la documentació següent:  
- original i dues còpies de la memòria a què fa referència la base setena de la convocatòria,  
- còpies de les actes de les reunions celebrades per cadascun dels claustres de professors, en les quals es va acordar assumir les modificacions indicades en la memòria,  
- còpies de les actes de les reunions celebrades per cadascun dels consells escolars de centre, en les quals se n'acorda l'aprovació, per tot això,  
Sol·licitem:  
L'aprovació de la pròrroga de l?esmentat projecte i acceptem les condicions que determinen les bases de la convocatòria.  
..., ... d ... de 1993  
DIRECCIO GENERAL DE CENTRES DOCENTS. VALENCIA


Còpia Permalink ELI